شەفەق نیوز/ ناوچەی خەزرا، ئمڕوو سێشەممە خوەیکیشان
لایەنگرەیل رەوت سەدر وەخوەی دی، دویای فەرمان ریبەریان موقته‌دا سه‌در، ئەرا کیشانەوە
وەماوەی یەک ساعەت.
لایەنگرەیل رەوت سەدر بڕبڕ دەسکردنە کیشانەوە
لە ناوچەی خەزرا، و فرەیان لە دەروازەی تەشریع وهەمیش لەبان پیەڵ جمهوریە وسنەک دەرچگن.
پارچە ڤیدیۆییلیگ نشان دەن ک لایەنگرەیل
سەدر چەکیان هەڵگردنە وخوازن وەرەو دەیشت ناوچەگە بچن، ئەو ناوچە ک دویەشەو و ئمڕوو
بویە مەیدان جەنگ،  تا ئەوەنە کۆنگرەی موقتەدا
سەدر دەسوەپی کرد،  ک داوا لەلیان کرد واز بارن.
لەلای خوەییش، سەرچەوەیگ ئەمنی ئەرا ئاژانس
شەفەق نیوز وت: لایەنگرەیل سەدر هیمان وەردەوامن لە کیشانەوە لە خەزرا و پەرلەمان،
وتیش: دەنگ بومب گازی رەسیە گووش، وەبی دیاریکردن شوینەگەی، سەرچەوەگە وتیش: ئەوەسا
گشت ریەیل واز کریەن، و وەماوەی چەن ساعەتیگ گشتی واز بوود.
لەباوەت بڕیار دەسکیشانی لە سیاسەت،  موقتەدا سەدر وت: یە بڕیاریگ یەکجاریە، و
گلەوخواردن ئەرای نییە، و قەت نیەچمە ناو ئی باوەتە.
